**Σημεία στίξης**

**Συντακτικά** **Σχολιαστικά**

Τελεία θαυμαστικό

άνω τελεία ερωτηματικό

διπλή τελεία αποσιωπητικά

κόμμα εισαγωγικά

παύλα

διπλή παύλα

παρενθέσεις

αγκύλες

**Τελεία** Σημειώνεται για να δηλώσει:

* Το τέλος της περιόδου
* Για τη σύντμηση λέξεων (Κ. Καρυωτάκης)
* Στους αριθμούς για τη διάκριση χιλιάδων, εκατοντάδων χιλιάδων, όχι όμως στις χρονολογίες

Δεν χρησιμοποιείται σε τίτλους, σε λεζάντες φωτογραφιών.

Ποικιλία στη χρήση ή μη χρήση τελείας εμφανίζεται:

* Κατά την αρίθμηση στοιχείων
* Στις συντομογραφίες (Ε.Μ.Π. αλλά ΔΕΗ)
* Κατά τη διάκριση τίτλου και υπότιτλου (Η Αθήνα του Περικλή: Όψεις της καθημερινότητας ή Η Αθήνα του Περικλή. Όψεις της καθημερινότητας)

**Άνω τελεία (·)** Σημειώνεται για να δηλώσει:

- το τέλος ημιπεριόδου: Η ημιπερίοδος έχει μεν νοηματική αυτοτέλεια, όχι όμως και ολοκληρωμένο νόημα. Για να ολοκληρωθεί, είναι απαραίτητο και το τμήμα του λόγου που ακολουθεί.

**Διπλή τελεία (:)** Χρησιμοποιείται για:

- να εισαγάγει παράθεμα

- να εισαγάγει κατάλογο στοιχείων

- να εισαγάγει γνωμικό, παροιμία κ.τ.λ.

- να συνδέσει προτάσεις από τις οποίες η δεύτερη επεξηγεί την πρώτη ή είναι αποτέλεσμα της πρώτης

- να γίνει διάκριση μεταξύ θέματος και σχολίου σε κείμενα επιγραμματικού χαρακτήρα

**Κόμμα (,)** Είναι ίσως το συχνότερο σημείο στίξης και χρησιμοποιείται:

- σε ασύνδετο σχήμα

- στην αρχή και το τέλος παρενθετικής πρότασης

- πριν και μετά την κλητική προσφώνηση

- στην παράθεση και την επεξήγηση

- στις δευτερεύουσες επιρρηματικές προτάσεις εκτός από τις ειδικές, τις ενδοιαστικές, τις πλάγιες ερωτηματικές και τις βουλητικές (όταν όμως αυτές χρησιμοποιούνται ως επεξηγήσεις, τότε το κόμμα μπορεί να σημειωθεί)

**Ενωτικό (-)** Χρησιμοποιείται για να δηλώσει:

- την εναλλαγή προσώπων στο διάλογο

- το διάστημα μεταξύ δυο ορίων (άτομα ηλικίας 25 – 45, μάζα 10 – 70 kg)

- την ένωση στοιχείων, λέξεων (εξε – 5 – όλη , κυρ- Παντελής)

- τα πολυλεκτικά σύνθετα (απόφαση – πλαίσιο, παραγωγός – εξαγωγέας)

- τη διάζευξη (υποψήφιοι/ –ες )

**Διπλή παύλα (— —)** Χρησιμοποιείται για:

- την οριοθέτηση παρενθετικών σχολίων

Τα σχόλια αυτά είναι επεξηγηματικά ή συμπληρωματικά και θεωρούνται αρκετά χρήσιμα ώστε να συμπεριλαμβάνονται στα γραφόμενα.

**Παρενθέσεις ( ) και Αγκύλες ([ ] { } < >)** Σημειώνονται για να συμπεριλάβουν:

- παραπομπές

- πηγές παραθεμάτων

- επεξηγηματικά στοιχεία

- σχόλιο που επεξηγεί ή συμπληρώνει αλλά είναι επουσιώδες

**Η στίξη ως σχόλιο**

**Θαυμαστικό (!)**

δηλώνεται θαυμασμός / έκπληξη/ ειρωνεία / απορία/ αμφισβήτηση /αποφασιστικότητα/ ανησυχία κ.ά

Με την απλή συντακτική του χρήση το θαυμαστικό σημειώνεται:

- ύστερα από επιφωνήματα ή επιφωνηματικές φράσεις

- σε προστακτικές

**Όταν το θαυμαστικό βρίσκεται εντός παρενθέσεων στο εσωτερικό της πρότασης, δηλώνει έκπληξη σε σχέση με ένα από τα στοιχεία του μηνύματος.**

**Ερωτηματικό (;)**

Δηλώνει προβληματισμό / προτροπή /ειρωνεία / αμφισβήτηση της αξιοπιστίας μιας θέσης / αμφιβολία / διατύπωση ρητορικής ερώτησης /πρόθεση του γράφοντος να αφυπνίσει τον αναγνώστη

**Όταν το ερωτηματικό βρίσκεται εντός παρενθέσεων στο εσωτερικό της πρότασης, δηλώνει αμφιβολία / αμφισβήτηση σε σχέση με ένα από τα στοιχεία του μηνύματος.**

**Αποσιωπητικά (…)**

Δηλώνεται κάποιο υπονοούμενο το οποίο πρέπει να συμπεράνει ο αναγνώστης / συγκίνηση /ντροπή / δισταγμό /απειλή / προβληματισμό

**Εισαγωγικά (« »)**

* Αυτούσια μεταφορά λόγων ενός άλλου προσώπου
* Παράθεση ονομάτων, τίτλων κ.ά.
* Παράθεση διαλόγων
* Έμφαση
* Ειρωνεία